നിര്ത്തിയിട്ടിരുന്ന ബസ് ഉരുണ്ട് വീട്ടുമുറ്റത്തേക്ക് ഇടിച്ചിറങ്ങി പൊന്കുന്നം കെഎസ്ആര്ടിസി ഡിപ്പോയില് നിര്ത്തിയിട്ടിരുന്ന ബസ് റോഡിന് എതിര്വശത്തെ വീട്ടുമുറ്റത്തേക്ക് ഇടിച്ചിറങ്ങി. ഡിപ്പോയില്നിന്ന് ഹൈവേയിലേക്ക് ഇറക്കമുള്ള വഴിക്കരികില് നിര്ത്തിയിട്ടിരുന്ന ബസാണ് ഉരുണ്ടിറങ്ങി റോഡിന് കുറുകെ പാഞ്ഞത്. ഡിപ്പോയിലെ ഇറക്കമിറങ്ങിയപ്പോള് പമ്ബിലേക്ക് ഡീസലടിക്കാന് പോയ മറ്റൊരു ബസിന്റെ പിന്നിലിടിക്കുകയും ചെയ്തു. റോഡരികിലെ ട്രാന്സ്ഫോര്മറിനും വൈദ്യുതിത്തൂണിനും ഇടയിലൂടെ കടന്നുപോയ ബസ് വീടിന്റെ ചുമരിലിടിച്ചാണ് നിന്നത്. തിങ്കള് രാത്രി 7.45നാണ് സംഭവം. മുന്പും മൂന്നുതവണ ഇതേപോലെ ഡിപ്പോയിലേക്കുള്ള റോഡില്നിന്ന് ബസ് ഇതേ വീട്ടുമുറ്റത്തേക്ക് ഇടിച്ചിറങ്ങിയിരുന്നു. ഒരുതവണ വീടിന്റെ ഭിത്തി തകരുകയും ചെയ്തു. ഇപ്പോള് ഈ വീട്ടില് താമസക്കാരില്ല.